# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

Číslo: CRD-2153/2022

**1251a**

# Spoločná správa

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Róberta HALÁKA, Jany ŽITŇANSKEJ a Márie ŠOFRANKO na vydanie zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov (tlač 1251) v druhom čítaní.**

---------------------------------------------------------------------------------------------------------------

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 1769 z 8. novembra 2022 rozhodla o tom, že návrh poslancov Národnej rady Slovenskej republiky Róberta HALÁKA, Jany ŽITŇANSKEJ a Márie ŠOFRANKO na vydanie zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov **(tlač 1251)** prerokuje v druhom čítaní a pridelila ho na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre kultúru a médiá.

Uvedené výbory predmetný návrh zákona prerokovali.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Návrh poslancov Národnej rady Slovenskej republiky Róberta HALÁKA, Jany ŽITŇANSKEJ a Márie ŠOFRANKO na vydanie zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov **(tlač 1251)** výbory prerokovali a**odporučili schváliť:**

Ústavnoprávny výbor Národnej rady Slovenskej republiky uznesením č. 651  
z 25. novembra 2022 a

Výbor Národnej rady Slovenskej republiky pre kultúru a médiá uznesením č. 197   
z  29. novembra 2022.

**IV.**

Výbory Národnej rady Slovenskej republiky, ktoré predmetný návrh zákona prerokovali, prijali tieto **pozmeňujúce a doplňujúce návrhy:**

1. K čl. I

V čl. I sa vkladá nový bod 1, ktorý znie:

„1. V § 36 ods. 4 sa slová „písm. b)“ nahrádzajú slovami „za použitie podľa § 43“.

Nasledujúce body sa primerane prečíslujú.

Keďže doterajšie znenie ustanovenia už dostatočne nepokrýva sledovaný cieľ v dôsledku klesajúceho trendu výberu náhrad odmien za sektor reprografických služieb, rozširuje sa možnosť podieľania sa vydavateľov publikácií na náhradách odmien na celý sektor reprografie (vrátane technických zariadení v zmysle bodu 2 Prílohy č. 2 Autorského zákona).

Výbor NR SR pre kultúru a médiá

**Gestorský výbor odporúča schváliť**

1. K čl. I

V čl. I bod 1 § 147 ods. 2 v prvej a štvrtej vete a v bode 3 § 152 ods. 4 písm. f) sa slová „za vykonávajúcu správu práv“ nahrádzajú slovami „za organizáciu vykonávajúcu správu práv“.

Ide o legislatívno-technickú úpravu, ktorou sa precizuje text ustanovenia kvôli lepšej zrozumiteľnosti.

Ústavnoprávny výbor NR SR

Výbor NR SR pre kultúru a médiá

**Gestorský výbor odporúča schváliť**

1. K čl. I

V čl. I bod 5 sa nad nadpis paragrafu vkladá jeho označenie „§ 190c“.

Legislatívno-technická úprava.

Ústavnoprávny výbor NR SR

Výbor NR SR pre kultúru a médiá

**Gestorský výbor odporúča schváliť**

1. K čl. I

V čl. I bod 5 sa ustanovenie § 193c označuje ako odsek 1 a dopĺňa sa odsekom 2, ktorý znie:

„(2) Ustanovenie § 36 ods. 4 sa prvýkrát uplatní vo vzťahu k uhradenej náhrade odmeny za rok 2022.“

Navrhované prechodné ustanovenie umožní uplatnenie podielu podľa nového znenia § 36 ods. 4 už z náhrad odmien uhradených za rok 2022 a ich prerozdelenie a vyplatenie v súlade s § 171 ods. 2 Autorského zákona do konca septembra 2023.

Výbor NR SR pre kultúru a médiá

**Gestorský výbor odporúča schváliť**

1. K čl. II

V čl. II sa slová „1. januára“ nahrádzajú slovami „1. februára“.

V tejto súvislosti sa vykonajú nasledovné zmeny:

* V čl. I bod 5 sa v nadpise § 190c slová „1.1“ nahrádzajú slovami „1. februára“,
* V čl. I bod 5 v § 190c sa slová „31. decembra 2022“ nahrádzajú slovami „31. januára 2023“.

Vzhľadom na priebeh legislatívneho procesu, potreby dodržania ústavnej 15 dňovej lehoty pre prezidentku Slovenskej republiky na podpis zákona a primeranej lehoty na zverejnenie zákona v Zbierke zákonov Slovenskej republiky, ako aj zabezpečenia dostatočnej legisvakančnej lehoty pre adresátov právnej normy, sa primerane posúva navrhovaná účinnosť zákona.

Výbor NR SR pre kultúru a médiá

**Gestorský výbor odporúča schváliť**

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený návrh zákona (tlač 1251) **schváliť** v znení pozmeňujúcich a doplňujúcich návrhov uvedených v tejto spoločnej správe.

O pozmeňujúcich a doplňujúcich návrhoch uvedených v  IV. časti tejto spoločnej správy gestorský výbor odporúča hlasovať:

spoločne o bodoch **1 až 5** s odporúčaním **schváliť.**

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 199 z 29. novembra 2022.

Gestorský výbor určil poslankyňu **Moniku Kozelovú** za spoločnú spravodajkyňu výborov a poveril ju, aby na schôdzi Národnej rady Slovenskej republiky informovala o výsledku rokovania výborov.

Bratislava 29. novembra 2022

**Kristián Čekovský, v. r.**

predseda

Výboru Národnej rady Slovenskej republiky pre kultúru a médiá